**Obrazac sažetka poziva**

**„Poboljšanje vodno – komunalne infrastrukture na području aglomeracija Vinkovci, Otok, Ivankovo i Cerna za prijavu izgradnje vodno – komunalne infrastrukture“**

**(Projekt Vinkovci)**

1. Cilj poziva

Cilj ovog postupka je usklađivanje aglomeracija Vinkovci, Otok, Ivankovo i Cerna s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt se sastoji od izgradnje i rekonstrukcije sustava odvodnje u ukupnoj dužini 162.409 metara s izgradnjom 8.269 (82.690 metara) priključnih okana i 40 crpnih stanica, rekonstrukcijom 22 crpne stanice i izgradnjom 7 kišnih preljeva i spremnika. Projekt uključuje također i nadogradnju UPOV-a Jošine na III. stupanj pročišćavanja, te puštanje u puni pogon ostalih UPOV-a na projektom području kao i nabava opreme za održavanje sustava javne odvodnje i pročišćavanja otpadnih voda.

Projektom se doprinosi ostvarivanju specifičnog cilja 6ii2: *Razvoj sustava prikupljanja i obrade otpadnih voda s ciljem doprinosa poboljšanju stanja voda*,doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja*,* Operativnog programa „Konkurentnost i kohezija“ te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014-2023.

1. Ukupna raspoloživa sredstva

Ukupna raspoloživa bespovratna sredstva Kohezijskog fonda za projekt „Poboljšanje vodno – komunalne infrastrukture na području aglomeracija Vinkovci, Otok, Ivankovo i Cerna za prijavu izgradnje vodno – komunalne infrastrukture“ iznose 272.134.035,00 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja prihvatljivih troškova za projekt „Poboljšanje vodno – komunalne infrastrukture na području aglomeracija Vinkovci, Otok, Ivankovo i Cerna za prijavu izgradnje vodno – komunalne infrastrukture“ iznosi 70,76%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar specifičnog cilja 6ii2 su javni isporučitelji vodnih usluga. Prihvatljivi prijavitelj za projekt „Poboljšanje vodno – komunalne infrastrukture na području aglomeracija Vinkovci, Otok, Ivankovo i Cerna za prijavu izgradnje vodno – komunalne infrastrukture“ je Vinkovački vodovod i kanalizacija d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigli ciljevi Postupka dodjele su:

* mjere kojima se povećava priključenost stanovništva na sustave javne odvodnje izgradnjom i rekonstrukcijom sustava javne odvodnje. Mjere uključuju izgradnju sekundarnog sustava javne odvodnje, tlačnih cjevovoda, priključnih okana, kišnih preljeva i crpnih stanica, također i rekonstrukciju sekundarnog sustava javne odvodnje i crpnih stanica;
* nabava više specijalnih vozila za održavanje sustava javne odvodnje, TV inspekcijska kamera s pripadajućom opremom te uvođenje GIS-a;
* nadogradnja uređaja za pročišćavanje otpadnih voda uključujući puštanje u puni pogon postojeće uređaje za pročišćavanje otpadnih voda uz nabavu 3 strojne dehidracije čime bi se riješila problematika otpadnog mulja na distribucijskom području;
* mjere nadzora građevinskih radova te promidžbe i vidljivosti projekta.
1. Geografska ograničenja

Projekt se provodi na području Vukovarsko-srijemske županije, na distribucijskom području kojim upravlja društvo Vinkovački vodovod i kanalizacija d.o.o., na području Gradova Vinkovci i Otok i općina Andrijaševci, Privlaka, Cerna i Ivankovo.

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok za podnošenje projektnog prijedloga nije definiran.